Jacques Rosenbaum

Jacques Gustav-Adolf Rosenbaum-Ehrenbusch (1. juuli 1878 Haapsalu – 6. jaanuar 1944 Berliin) oli baltisaksa päritolu Eesti arhitekt.

Aastatel 1904–1907 oli ta Tartu linnaarhitekt. Rosenbaum on tuntud Tallinna projekteeritud juugendstiilis hoonete järgi.

 Elukäik 

pisi|368x368px|Leppenbergi üürimaja, Roosikrantsi 15
Jacques Rosenbaum sündis 1. juulil 1878 Haapsalus, Haapsalu raehärra ja Haapsalu viimane bürgermeistriHaapsalu Kronoloogia, https://www.haapsalu.ee/ Moritz Leonhard Gabriel Rosenbaumi (1846–1907) ja Mathilde von Liphardti peres teise lapsena. Perekonnanimi Ehrenbusch, mille Jacques Rosenbaum hiljem oma nimele liitis, oli Jacques Rosenbaumi vanaema Anna Wilhelmine neiupõlvenimiKarin Hallas-Murula, Ekstsentrilisusest ja juugendist, Sirp, nr. 48, 19 detsember 2008.

Aastatel 1889–1896 õppis Rosenbaum Tallinna Peetri reaalkoolis. Seejärel astus Riia Polütehnilisse Instituuti, kus õppis esialgu keemiat (1896–1898), aga vahetas selle arhitektuuri vastu ning lõpetas kooli 1904. aastal. Rosenbaum kuulus korporatsiooni Rubonia.

1897 abiellus Rosenbaum Adrienne Kerkoviusega (1879–1971). Paaril oli kokku viis last.

1904–1907 töötas Rosenbaum Tartu linnaarhitektina.

1907 asus arhitekt Tallinna, kus oli kuni 1912 Eestimaa kubermanguvalitsuse ehitusosakonna nooreminsener, kuulis Tallinna linnavolikokku, 1916–1918 töötas vanemtöödejuhatajana Merekindluse Valitsuses. Tallinna perioodi jääb ka enamik tema ehitustellimusi. 

I maailmasõja ajal lahkus arhitekt perega Eestist ning kolis Saksamaale Greifswaldi. 1920. aastate algul naasis Rosenbaum Tallinna, kuid ei jäänud sinna püsivalt. Tema viimaseks Eestisse ehitatud projektiks jäi Meremeeste Kodu, mis valmis 1926. 1932 astus ta koos naisega Hitleri natsionaalsotsialistlikku töölisparteisse NSDAP. 1930. aastatel töötas ta Luftwaffes tehnikuna, hiljem relvastuse ja sõjatööstuse ministeeriumis. Jacques Rosenbaum suri 6. jaanuaril 1944 Berliinis.

 Arhitektuur 
pisi|Reichmanni maja Pikk 23/25|243x243px
Jacques Rosenbaumi loomingut iseloomustab nii stiililine kui ka tüpoloogiline mitmekesisus: tööstusehitistest juudi mausoleumini, neostiilidest juugendi ja selle retrospektiivideni. Tema loomingu kõrgaeg jääb aastate 1909–1914 vahelisse perioodi. Hoonete skulpturaalse dekoori osas tegi arhitekt tihedat koostööd skulptor August Volziga. Rosenbaumi tellijateks olid baltisakslased. Eesti tellijale jäi Rosenbaumi arhitektuurikeel ilmselt liiga saksalikuks. 1920. aastatel arhitekti viljeldud rohke ornamentikaga arhitektuur vanamoodsaks, millele oli raske leida tellijat nii Saksamaal kui ka Eestis.

Rosenbaumi teadaolevalt esimene teostatud projekt on Reinhold Reichmanni maja Pikk 23/25. Hoone arhitektuur on saksa uusrenessansi, uusmanerismi ja juugendi segu. Fassaadi ilmestavad maskaroonid, draakonid ja katusel uudishimuliku mehe skulptuur. Ka 1910 valminud Pikk 18 fassaadi ehib rohke juugendlik dekoor. Heimatstiili ja vahvärkarhitektuuri arhitekti loomingus esindavad Seewaldi haigla ehitised ning arhitekti oma majad Pirita tee ääres. Rosenbaum projekteeris ka tööstusarhitektuuri. Tema projekteeritud on mitu hoonet Fahle tselluloositehase kompleksis ning Grünwaldti nahavabrik Maakri tänaval. Tema loomingusse kuuluvad Laupa mõisa peahoone, Leppenbergi üürimaja Roosikrantsi 15 ning mitu väiksemat villat.

Valminud töid
+HooneAadressValmimisaegPiltReichmanni maja Pikk 23/25, Tallinn1908–1909pisi|102x102pxLevinovichi mausoleum (hävinud)Siselinna kalmistu juudi osa, Tallinn1910pisi|91x91pxLaupa mõisa peahooneJärvamaa1910–1913pisi|86x86pxLeppenbergi üürimajaRoosikrantsi 15, Tallinn1912pisi|96x96pxMeremeeste KoduUus-Sadama 14/Tuukri 13, Tallinn1924–1926pisi|84x84pxFerdinand Treublut' maja (Draakoni galerii)Pikk 18, Tallinn1909–1910pisi|145x145pxHöppener & Co pankHarju tn 9, Tallinn1908–1909pisi|149x149pxGrünwaldti nahavabriku hooned (ümber ehitatud)Maakri 19 ja 21, Tallinn1909–1912pisi|113x113pxOma majadPirita tee 10 (hävinud) ja 12, Tallinn1911–1912pisi|112x112px|Pirita tee 10pisi|116x116px|Pirita tee 12Seewaldi vaimuhaigla hooned

 4 ravikorpust (koos Erich Jacoby ja Ernst Boustedtiga)
 Doktori maja (ümber ehitatud)Paldiski mnt 52, Tallinn1908–1910pisi|129x129px|Ravihoone naistelepisi|129x129px|Seewaldi vaimuhaigla ravikorpusFahle tselluloositehase hooned

 Tuletõrjehoone
 Administratiivhoone
 Hoonekorpused Tartu mnt ääresMasina 20; 22, Tallinn1911–1914pisi|110x110px|Tuletõrjehoone

Viited

Kirjandus
 Karin Hallas-Murula. "Tallinna juugendarhitektuur. Jacques Rosenbaum (1878–1944)". Eesti Arhitektuurimuuseum. Tallinn 2010.
Karin Hallas-Murula, Ekstsentrilisusest ja juugendist, Sirp, nr. 48, 19 detsember 2008

Kategooria:Eesti arhitektid
Kategooria:Baltisaksa arhitektid
Kategooria:Tartu linnaarhitektid
Kategooria:Tallinna linnavolikogu liikmed
Kategooria:Tallinna Reaalkooli vilistlased
Kategooria:Riia Tehnikaülikooli vilistlased
Kategooria:Sündinud 1878
Kategooria:Surnud 1944